מזוביה

מָזוֹביה (בפולנית: Mazowsze, בלטינית: Mazovia) היא אחת משש-עשרה הפרובינציות (בפולנית: Województwo, ווייוודות, ביחיד: ווייוודה) של פולין. היא שוכנת במזרח פולין, וגובלת בצפון בווייוודה פודלסיה, במזרח בווייוודות ורמיה-מזוריה ולובלין, בדרום בווייוודה שְׁוְויֶינְטוֹקְזִ'יסְקיֶה, ובמערב בווייוודות קויאוויה-פומרניה ולודז'. ווייוודת מזוביה חופפת את רובו של האזור ההיסטורי מזוביה, אך לא במדויק. האזור ההיסטורי כולל גם חלק ממזרח פודלסיה ומצפון-מערב לודז', ואינו כולל חלקים מדרום ומזרח ווייוודת מזוביה.

מזוביה היא הווייוודה הגדולה ביותר בשטחה בפולין וכך גם המאוכלסת ביותר – אוכלוסייתה עומדת על למעלה מחמישה מיליון תושבים. מבחינה היסטורית, למזוביה חשיבות רבה בהתפתחותה של פולין. מבחינה גאוגרפית מזוביה נמצאת במרכז אגן הניקוז של נהר ויסלה. מזוביה היא ווייוודה מישורית במיוחד, ובניגוד לחלקים אחרים בפולין, היא חסרה אגמים וגבעות. כחמישית משטח הווייוודה מכוסה ביערות, וחלק ניכר אחר מכוסה בשטחים חקלאיים וכפריים.

בירתה של מזוביה והעיר הגדולה ביותר בה היא העיר ורשה, השוכנת במרכזה. במקביל, היא משמשת בירתה של פולין כולה. ערים גדולות נוספות הן ראדום, פלוצק ושדליץ.

מקור השם
ימין|ממוזער|220px|האזור ההיסטורי מזוביה במפת פולין
הווייוודה מזוביה נושאת את שמו של האזור ההיסטורי החופף בצורה ניכרת את שטחה. אזור מזוביה נקרא ככל הנראה על שמו של השבט הסלאבי שהתגורר בו עד למאה ה-9 - המזוביאנים (Mazowszanie). עם זאת, ישנה חוסר ודאות באשר למקור שם השבט, כאשר הסברה המרכזית קושרת בין המילה מזוביה לביצה. ביצות כיסו את אזור מזוביה בימי קדם באופן ניכר, ובימינו אפשר גם כן למצוא כאלו באזור. אחרים טוענים שמקור הביטוי מזוביה מהמילה הסרבית mezewo, מילה אשר משמעותה מישור - התיאור הגאוגרפי הבולט של מזוביה. סברה נוספת טוענת שהאזור נקרא על שמו של המלך הפולני מיישקו השני למברט, אשר שלט במקום למשך תקופה מסוימת.

גאוגרפיה
מזוביה מהווה שפלה רחבה ואחידה יחסית, כאשר את התכונות הגאוגרפיות שלה יוצרת העובדה שמזוביה מהווה נקודת מפגש לשורה של נהרות גדולים. לצד נהר הוויסלה החוצה אותה מצפון מערב לדרום-מזרח, שלושה נהרות נוספים מתנקזים אל הוויסלה - הבוג המערבי ונרב ממזרח, והפיליצה ממערב. את שטחה של מזוביה מכסים יערות רבים - בעיקר יערות של עצים מחטניים. שאר השטח כולל בעיקר שדות חקלאיים.

הטמפרטורה השנתית הממוצעת בוורשה, בירת הוויווידה, היא 8.5 מעלות צלזיוס. החודש הקר ביותר הוא ינואר (עם טמפרטורה ממוצעת של -1.9 מעלות צלזיוס), והחודש החם ביותר הוא יולי (עם טמפרטורה ממוצעת של 19.0 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 531.5 מ"מ.

במזוביה יש פארק לאומי (Park Narodowy) אחד, תשעה פארקי נוף (Park krajobrazowe) ו-184 שמורות טבע (Rezerwat przyrody).

היסטוריה
 לוח תקופות היסטוריות של מזוביה עד 990 שבטים סלאבים 990-1025 המדינה הפולנית הראשונה 1025-1385  35px  הממלכה הפולנית הראשונה 1385-1569  35px  הממלכה הפולנית השנייה 1569-1655  40px  ממלכת פולין-ליטא 1655-1658  40px  ממלכת שוודיה 1658-1795  40px  ממלכת פולין-ליטא 1795-1807  40px  ממלכת פרוסיה 1807-1815  40px  דוכסות ורשה 1815-1867  40px  פולין הקונגרסאית 1867-1916  40px  האימפריה הרוסית 1916-1918  40px  הממלכה הפולנית השלישית 1918-1939  40px  הרפובליקה הפולנית השנייה 1939-1945  40px  גרמניה הנאצית 1945-1989  40px  הרפובליקה העממית הפולנית החל מ-1989  40px  הרפובליקה הפולנית השלישית מתייחס לישות הדומיננטית השלטת באזור בתקופה הנתונה.

בדרך כלל השליטה באזור נחלקה על ידי מספר ישויות מדיניות שונות.
250px|ממוזער|ורשה בראשית המאה ה-17
העת העתיקה וימי הביניים
כבר בתקופה הפרהיסטורית החלה במזוביה התיישבות אנושית מוקדמת. במהלך האלף הראשון לספירה יושב האזור בידי שבטים סלאבים, ולקראת סוף המאה ה-9 אזור מזוביה מיושב על ידי שבט סלאבי בשם מזוביאנים (Mazowszanie). במאה ה-10 עלה לגדולה השבט הסלאבי שישב בפולין גדול, ממערב למזוביה, ובמחצית השנייה של אותה המאה שולבה מזוביה בממלכת פולין, תחת המלך הפולני מיישקו הראשון לבית פיאסט, אשר ישב בפולין גדול. עם הצטרפותה של מזוביה לפולין האזור נכנס לעול הנצרות הקתולית בדומה לשאר חלקיה של פולין, שעד אז החזיקו באמונות פגאניות. תהליך זה לא היה קל, ולווה במאבקים פנימיים אלימים ובמרידות של מתנגדי נצרות שדוכאו על ידי המלוכה והאצולה בשנים הבאות פולין כולה ידעה תקופה של פריחה מסוימת, אשר זו נגדעה לאחר כמה הפסדים לכוחות זרים במהלך המאה ה-12. בשנת 1138 מת מלך פולין בולסלאב השלישי ללא יורשים, והמדינה חולקה בין יורשיו. במהלך 192 השנים הבאות, המכונות "תקופת הפיצול", הייתה פולין מחולקת לעשרות מדינות קטנות, ובכך הפכה גם מזוביה למדינה עצמאית והוגדרה כדוכסות. בתקופה זו התקשתה מזוביה להגן על עצמה מפני פולשים זרים, והיא הופרעה מפלישות של שבטים סלאבים וגרמאנים. תחת זאת הצליחה מזוביה להרחיב את נחלותיה. באותן השנים הייתה מזוביה לאזור שולי, והאפילו עליה פולין גדול ממערב ופולין קטן מדרום. מצב עניינים זה איפשר לה במובנים רבים לשמור על תרבותה. במשך תקופה ארוכה השטחים היו מוחזקים על ידי נציגים שונים של שושלת פיאסט. בשנת 1495 קונראד השלישי הצליח לרכז כל שטחי מזוביה תחת שליטתו. אומנם לבנו לא היו יורשים ושטחים הועברו לשליטת ממלכת פולין.

העת החדשה
250px|ממוזער|אזור מזוביה נפגע באופן ניכר במהלך מלחמת העולם השנייה, ולאחריה עבר שיקום איטי ובנייה מחדש. בתמונה: ורשה בשלהי מלחמת העולם השנייה.
במהלך המאות ה-14 וה-15 אוחדה פולין מחדש. בשנים אלו הפך אזור מזוביה שהיה משני במאות הקודמות לאזור חשוב ומשגשג. האזור היה נחשב למפותח למדי בהשוואה לחלקים אחרים בפולין, והיה ידוע כמקום יצוא של תבואה, עצים ופרווה. בשנת 1569, אוחדו פולין וליטא למדינה אחת, ובכך הפכה מזוביה מאזור פריפיאלי ללב המדינה הפולנית-ליטאית - כאשר ורשה בירת מזוביה נמצאת על אמצע הדרך בין בירתה של פולין עד אז קרקוב לבין וילנה, בירתה של ליטא. עקב כך באותה השנה התכנס הסיים הפולני בורשה, וזו הפכה לבירה דה פקטו של פולין. בשנים הבאות המשיכה מזוביה לשגשג, אך מגמה זו התמתנה החל מאמצע המאה ה-17. במהלך מאה זו ובמאה שלאחריה סבלה מזוביה משורה של פלישות של גורמים חיצוניים - בעיקר שוודים, סקסונים טרנסילבנים ורוסים. באותה התקופה פולין כולה חוותה היחלשות, כאשר המדינות הסובבות אותה מתחזקות משנה לשנה. מצב עניינים זה נגמר בשנת 1795, אז חולקה פולין באופן סופי בידי שכנותיה, האימפריה הרוסית, הקיסרות האוסטרו-הונגרית ופרוסיה. עקב פיצולה של פולין הפך אזור מזוביה למפוצל גם הוא לשלושה חלקים, ומאז היווה אזור מפגש גבולות בין רוסיה, אוסטריה ופרוסיה; כאשר הבירה ורשה עברה לשלטון רוסי.

במהלך מאה ושלושים השנים הבאות של שלטון זר, הייתה מזוביה לאזור שולי ותקופה זו נחשבת לתקופה חשוכה בהיסטוריה הפולנית בכלל והמקומית בפרט. במהלך מלחמת העולם הראשונה (1914-1918) סבל האזור מפגעי המלחמה בין רוסיה לגרמניה ואוסטריה, כאשר הפולנים עומדים בתווך. לאחר המלחמה זכתה פולין בעצמאות מחודשת והוקמה הרפובליקה הפולנית השנייה, דמוקרטיה אשר ורשה הייתה במרכזה ושימשה כבירתה. אזור מזוביה המשיך לדעת חוסר יציבות גם לאחר מלחמת העולם במסגרת המלחמה הפולנית-סובייטית, אך עד ראשית שנות ה-20 של המאה ה-20 פולין כולה חזרה ליציבות מסוימת. בין מלחמות העולם הושלם התיעוש של מזוביה והאזור ידע פיתוח מסוים. השקט במקום הגיע לקיצו עם פרוץ מלחמת העולם השנייה (1939), אז נכבש האזור בידי גרמניה הנאצית. באותה התקופה עברה על פולין כולה ועל מזוביה בפרט אחת התקופות האפלות ביותר בתולדותיהן, כאשר האזור ידע חורבן של ממש. כיבוש פולין גרם להרס רב, במיוחד בוורשה הבירה. הדבר המשיך בהוצאה להורג של מאות אלפים מתושבי העיר - היהודים בעיקר. ואם לא די בזה, במהלך מרד ורשה (1944) נהרגו עוד כמאתיים אלף תושבים בוורשה ובסביבותיה, וגורשו עוד עשרות אלפים רבים אחרים. מספר חודשים לאחר מכן שוחררה פולין כולה על ידי ברית המועצות, ולאחר המלחמה הוקמה פולין מחדש במסגרת הרפובליקה העממית הפולנית, מדינה שלכאורה הייתה עצמאית, אך למעשה סבלה ממרות סובייטית. בשנים הבאות אזור מזוביה היה למוכה אסון - עקב המלחמה אוכלוסיית האזור הידלדלה באופן משמעותי וההרס המשיך להיראות בכל מקום. עם זאת, עד לשנות ה-60 שוקם האזור ובירתו ורשה נבנתה מחדש, כאשר האזור עובר מודרניציה רבתי שהאיצה עם תום הקומוניזם והקמתה של הרפובליקה הפולנית השלישית בראשית שנות ה-90.

ערים, יישובים ומחוזות
ערים
במזוביה ישנם 86 ערים ועיירות.

 הערים הגדולות במזוביה  תמונה  סמל  שם  אוכלוסייה (2014)  מחוז 1  90px  30px  ורשה  Warszawa  1,729,119  עצמאי 2  90px  30px  ראדום  Radom  217,834  עצמאי 3  90px  30px  פלוצק  Płock  122,572  עצמאי 4  90px  30px  שדליץ  Siedlce  76,585  עצמאי 5  90px  30px  פרושקוב  Pruszków  59,796  מחוז פרושקוב 6  90px  30px  לגיונובו  Legionowo  54,246  מחוז לגיונובו 7  90px  30px  אוסטרולנקה  Ostrołęka  53,572  עצמאי 8  90px  30px  פיאסצ'נו  Piaseczno  45,270  מחוז פיאסצ'נו 9  90px  30px  אוטבוצק  Otwock  45,073  מחוז אוטבוצק 10  90px  30px  צ'חאנוב  Ciechanów  44,673  מחוז צ'חאנוב 11  90px  30px  מינסק מזובייצקי  Mińsk Mazowiecki  40,028  מחוז מינסק 12  90px  30px  ז'ירארדוב  Żyrardów  41,056  מחוז ז'ירארדוב 13  90px  30px  וולומין  Wołomin  37,418  מחוז וולומין 14  90px  30px  סוכצ'ב  Sochaczew  37,333  מחוז סוכצ'ב 15  90px  30px  זומבקי  Ząbki  32,376  מחוז וולומין 16  90px  30px  מלאווה  Mława  30,893  מחוז מלאווה 17  90px  30px  מארקי  Marki  29,395  מחוז וולומין 18  90px  30px  נובידבור מזובייצקי  Nowy Dwór Mazowiecki  28,361  מחוז נובידבור 19  90px  30px  וישקוב  Wyszków  27,205  מחוז וישקוב 20  90px  30px  גרודז'יסק מזובייצקי  Grodzisk Mazowiecki  27,055  מחוז גרודז'יסק 21  90px  30px  פיאסטוב  Piastów  22,826  מחוז פרושקוב 22  90px  30px  אוסטרוב מזובייצקה  Ostrów Mazowiecka  22,770  מחוז אוסטרוב 23  90px  30px  פלונסק  Płońsk  22,435  מחוז פלונסק

מחוזות
במזוביה ישנם 42 מחוזות, מתוכם חמש ערים מחוזיות.

 מחוזות מזוביה 490px סמל  שם  אוכלוסייה (2014)  שטח (בקמ"ר)  גמינות  בירה ערים מחוזיות 30px ורשה  Warszawa 1,729,119 517 30px ראדום  Radom 217,834 111 30px פלוצק  Płock 122,572 88 30px שדליץ  Siedlce 76,585 31 30px אוסטרולנקה  Ostrołęka 53,572 28 מחוזות רגילים 30px  מחוז וולומין  Powiat wołomiński  230,287  953  12  וולומין 30px  מחוז פיאסצ'נו  Powiat piaseczyński  172,929  621  6  פיאסצ'נו 30px  מחוז פרושקוב  Powiat pruszkowski  158,765  246  6  פרושקוב 30px  מחוז ראדום  Powiat radomski  151,178  1,529  13  ראדום 30px  מחוז מינסק  Powiat miński  150,495  1,163  13  מינסק מזובייצקי 30px  מחוז אוטבוצק  Powiat otwocki  122,661  615  8  אוטבוצק 30px  מחוז לגיונובו  Powiat legionowski  111,660  390  5  לגיונובו 30px  מחוז ורשה מערב Powiat warszawski zachodni  111,550  533  7  אוז'רוב מזובייצקי 30px  מחוז פלוצק  Powiat płocki  111,067  1,796  15  פלוצק 30px  מחוז גרבולין  Powiat garwoliński  108,551  1,284  14  גרבולין 30px  מחוז גרוייץ  Powiat grójecki  98,692  1,267  10  גרוייץ 30px  מחוז צ'חאנוב  Powiat ciechanowski  90,023  1,059  9  צ'חאנוב 30px  מחוז גרודז'יסק  Powiat grodziski  89,136  367  6  גרודז'יסק מזובייצקי 30px  מחוז פלונסק  Powiat płoński  88,612  1,379  12  פלונסק אין  מחוז אוסטרולנקה  Powiat ostrołęcki  88,240  2,098  11  אוסטרולנקה 30px  מחוז סוכצ'ב  Powiat sochaczewski  85,103  734  8  סוכצ'ב 30px  מחוז שדליץ  Powiat siedlecki  81,685  1,603  13  שדליץ 30px  מחוז נובידבור  Powiat nowodworski  78,604  694  6  נובידבור מזובייצקי 30px  מחוז ז'ירארדוב  Powiat żyrardowski  76,413  532  5  ז'ירארדוב 30px  מחוז אוסטרוב  Powiat ostrowski  74,464  1,217  11  אוסטרוב מזובייצקה 30px  מחוז וישקוב  Powiat wyszkowski  73,929  876  6  וישקוב 30px  מחוז מלאווה  Powiat mławski  73,919  1,181  10  מלאווה 30px  מחוז ונגרוב  Powiat węgrowski  67,490  1,220  9  ונגרוב 30px  מחוז קוז'יניצה  Powiat kozienicki  61,874  916  7  קוז'יניצה 30px  מחוז סוקולוב  Powiat sokołowski  55,511  1,131  9  סוקולוב פודלסקי 30px  מחוז פשאסניש  Powiat przasnyski  53,448  1,218  7  פשאסניש 30px  מחוז שרפץ  Powiat sierpecki  53,215  852  7  שרפץ 30px  מחוז פולטוסק  Powiat pułtuski  51,409  827  7  פולטוסק 30px  מחוז מקוב  Powiat makowski  46,435  1,064  10  מקוב מזובייצקי 30px  מחוז גוסטינין  Powiat gostyniński  46,345  614  5  גוסטינין 30px  מחוז פשיסחה  Powiat przysuski  42,869  801  8  פשיסחה 30px  מחוז שידלובייץ  Powiat szydłowiecki  40,340  451  5  שידלובייץ 30px  מחוז ז'ורומין  Powiat żuromiński  39,885  806  6  ז'ורומין 30px  מחוז זבולן  Powiat zwoleński  36,892  573  5  זבולן 30px  מחוז ליפסקו  Powiat lipski  35,426  740  6  ליפסקו 30px  מחוז ביאלובז'גי  Powiat białobrzeski  33,669  639  6  ביאלובז'גי 30px  מחוז לושיצה  Powiat łosicki  32,046  772  6  לושיצה

קישורים חיצוניים


 האתר הרשמי של מועצת המחוז של מזוביה


הערות שוליים

*
קטגוריה:פולין: אזורים היסטוריים